รัฐบาลไทย-ข่าวทำเนียบรัฐบาล-นายกรัฐมนตรี ประชุม ก.บ.ภ. เน้นย้ำทุกภาคส่วนเร่งแก้ไขปัญหาความยากจนให้กับประชาชนในพื้นที่
วันศุกร์ที่ 15 ธันวาคม 2560
นายกรัฐมนตรี ประชุม ก.บ.ภ. เน้นย้ําทุกภาคส่วนเร่งแก้ไขปัญหาความยากจนให้กับประชาชนในพื้นที่
นายกรัฐมนตรี เป็นประธานการประชุมคณะกรรมการบูรณาการนโยบายพัฒนาภาค (ก.บ.ภ.) ครั้งที่ 1/2560 ร่วมกับหน่วยงานที่เกี่ยวข้อง เน้นย้ําทุกภาคส่วนเร่งแก้ไขปัญหาความยากจนให้กับประชาชนในพื้นที่
วันนี้ (15 ธ.ค.60) เวลา 09.30 น. ณ ตึกภักดีบดินทร์ ทําเนียบรัฐบาลนายกรัฐมนตรี เป็นประธานการประชุมคณะกรรมการบูรณาการนโยบายพัฒนาภาค (ก.บ.ภ.) ครั้งที่ 1/2560 ร่วมกับหน่วยงานที่เกี่ยวข้อง โดยมี นายสมคิด จาตุศรีพิทักษ์ รองนายกรัฐมนตรี และรัฐมนตรีที่เกี่ยวข้องเข้าร่วมด้วย
ภายหลังการประชุม นายปรเมธีวิมลศิริ เลขาธิการคณะกรรมการพัฒนาการเศรษฐกิจและสังคมแห่งชาติ ได้แถลงผลการประชุมซึ่งสรุปสาระสําคัญ ดังนี้
ที่ประชุมรับทราบเรื่องการแต่งตั้ง ก.บ.ภ. ที่เป็นไปตามระเบียบสํานักนายกรัฐมนตรีว่าด้วยการบริหารงานเชิงพื้นที่แบบบูรณาการ พ.ศ. 2560 เพื่อกําหนดหลักการบริหารงานเชิงพื้นที่แบบบูรณาการ และเพื่อขับเคลื่อนในการสร้างความเจริญให้กับทุกภูมิภาคทั่วประเทศเกิดผลเป็นรูปธรรมและขับเคลื่อนการดําเนินงานตามนโยบายรัฐบาลอย่างจริงจังไปสู่เป้าหมายที่กําหนด โดยนายกรัฐมนตรี เป็นประธาน กรรมการประกอบด้วย รองนายกรัฐมนตรี รัฐมนตรีที่เกี่ยวข้อง ผู้แทนทุกภาคส่วน ทั้งองค์กรปกครองส่วนท้องถิ่น สภาหอการค้าแห่งประเทศไทย สภาอุตสาหกรรมแห่งประเทศไทย สภาอุตสาหกรรมท่องเที่ยวแห่งประเทศไทย สมาคมธนาคารไทย สภาเกษตรกรแห่งชาติ ภาคประชาสังคมหรือประชารัฐผู้ทรงคุณวุฒิ โดยมีเลขาธิการคณะกรรมการพัฒนาการเศรษฐกิจและสังคมแห่งชาติ เป็นกรรมการและเลขานุการ มีอํานาจหน้าที่ในการกําหนดกรอบนโยบายและวางระบบในการบริหารงานภาค กลุ่มจังหวัด และจังหวัดแบบบูรณาการ เพื่อให้สามารถบริหารงาน แก้ไขปัญหา และพัฒนาได้อย่างมีประสิทธิภาพ ตอบสนองความต้องการของประชาชนให้ได้รับประโยชน์สูงสุด รวมทั้งกําหนดนโยบาย และวิธีการในการจัดทําแผนพัฒนาจังหวัด แผนพัฒนากลุ่มจังหวัด แผนพัฒนาภาค แผนปฏิบัติราชการประจําปีของจังหวัด แผนปฏิบัติราชการประจําปีกลุ่มจังหวัด การจัดทําและบริหารงบประมาณจังหวัด งบประมาณกลุ่มจังหวัด และงบประมาณของส่วนราชการที่จะดําเนินการตามแผนพัฒนาภาค ตลอดจนบูรณาการแผนของส่วนราชการและแผนพัฒนาระดับพื้นที่ เพื่อให้การขับเคลื่อนแผนในพื้นที่ของกระทรวง กรม สอดคล้องกับศักยภาพหรือประเด็นปัญหาในพื้นที่และเชื่อมโยงให้สอดคล้องกับยุทธศาสตร์ชาติ แผนพัฒนาเศรษฐกิจและสังคมแห่งชาติ และนโยบายรัฐบาล
พร้อมกันนี้ ที่ประชุมเห็นชอบการแต่งตั้งคณะอนุกรรมการบูรณาการนโยบายพัฒนาภาค (อ.กบภ.) 5 คณะ (6 ภาค) ประกอบด้วย 1) อ.กบภ.ภาคกลาง พลเอก ประวิตร วงษ์สุวรรณ รองนายกรัฐมนตรี เป็นประธานอนุกรรมการ 2) อ.กบภ.ภาคตะวันออกเฉียงเหนือ พลอากาศเอก ประจิน จั่นตอง รองนายกรัฐมนตรี เป็นประธานอนุกรรมการ 3) อ.กบภ. ภาคตะวันออก นายสมคิด จาตุศรีพิทักษ์ รองนายกรัฐมนตรี เป็นประธานอนุกรรมการ 4) อ.กบภ.ภาคเหนือ นายวิษณุ เครืองาม รองนายกรัฐมนตรี เป็นประธานอนุกรรมการ และ 5) ภาคใต้และภาคใต้ชายแดน พลเอก ฉัตรชัย สาริกัลป์ยะ รองนายกรัฐมนตรี เป็นประธานอนุกรรมการ โดยมีอํานาจหน้าที่ ในการวางแนวทางปฏิบัติและอํานวยการให้การบริหารงานแบบบูรณาการในภาค เป็นไปตามหลักการ นโยบาย และระบบตามที่ ก.บ.ภ. กําหนด จัดทําและบูรณาการแผนพัฒนาภาค บูรณการแผนงานโครงการส่วนราชการ พิจารณากลั่นกรองและพิจารณาให้ความเห็นชอบการโอนเปลี่ยนแปลง (แผนปฏิบัติราชการประจําปีของจังหวัดและกลุ่มจังหวัด) กํากับ เร่งรัด ให้คําแนะนํา ติดตามประเมินผลการขับเคลื่อนแผน ทั้งนี้ องค์ประกอบของ อ.กบภ.ทั้ง 5 คณะจะแตกต่างกันตามบริบทการพัฒนาในแต่ละภาค
รวมทั้ง แต่งตั้งคณะอนุกรรมการบูรณาการนโยบายพัฒนาภาค ด้านวิชาการ (อ.ก.บ.ภ.วิชาการ) โดยมี รองนายกรัฐมนตรี (นายวิษณุ เครืองาม) เป็นประธานอนุกรรมการ มีอํานาจหน้าที่ อาทิ จัดทําหลักเกณฑ์ และวิธีการในการจัดทําแผน และบริหารงบประมาณ ข้อเสนอการแก้ไขกฎระเบียบที่เกี่ยวกับการบริหารงานเชิงพื้นที่ เพื่อนําเสนอ ก.บ.ภ. กําหนดหลักเกณฑ์ วิธีการติดตามประเมินผล
สําหรับแผนพัฒนาจังหวัดและกลุ่มจังหวัด ให้เน้นการดําเนินการที่ตอบสนองและตรงกับความของการของประชาชนแต่ละพื้นที่ตั้งแต่ระดับหมู่บ้าน ชุมชน ตําบล และอําเภอ ไปสู่แผนพัฒนาจังหวัด โดยบูรณาการให้เกิดความเชื่อมโยงกันทุกภาคส่วน เชื่อมต่อแผนพัฒนาภาค ทั้งนี้การจัดทําแผนดังกล่าวต้องให้สอดคล้องกับศักยภาพหรือประเด็นปัญหาในพื้นที่ เชื่อมโยงกับยุทธศาสตร์ชาติ แผนพัฒนาเศรษฐกิจและสังคมแห่งชาติ และนโยบายรัฐบาล
พร้อมทั้งที่ประชุม เห็นชอบนโยบาย หลักเกณฑ์ และวิธีการจัดทําแผนต่าง ๆ ภายใต้ ก.บ.ภ. เช่น นโยบาย หลักเกณฑ์ และวิธีการจัดทําแผนพัฒนาจังหวัด แผนพัฒนากลุ่มจังหวัด พ.ศ. 2561 – 2564 และแผนพัฒนาภาค พ.ศ. 2560 – 2564 ตลอดจนหลักเกณฑ์เกี่ยวกับการพัสดุและจัดทํานิติกรรมสัญญาของกลุ่มจังหวัด เพื่อดําเนินการให้สอดคล้องกับพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560
นอกจากนี้ ที่ประชุมมีมติเห็นชอบทิศทางการพัฒนาภาค ในช่วงแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 -2564) ประกอบด้วย 1) ทิศทางการพัฒนาภาคเหนือให้เป็น “ฐานเศรษฐกิจสร้างสรรค์มูลค่าสูง เชื่อมโยงเศรษฐกิจกับประเทศในกลุ่มอนุภูมิภาคลุ่มแม่น้ําโขง” 2) ทิศทางการพัฒนาภาคตะวันออกเฉียงเหนือ พัฒนาอีสานสู่มิติใหม่เป็น “ศูนย์กลางเศรษฐกิจของอนุภูมิภาคลุ่มแม่น้ําโขง” 3) ทิศทางการพัฒนาภาคกลาง และพื้นที่กรุงเทพมหานคร “พัฒนากรุงเทพฯ สู่มหานครทันสมัย และภาคกลางเป็นฐานการผลิตสินค้าและบริการที่มีมูลค่าสูง” 4) ทิศทางการพัฒนาภาคตะวันออก เป็น “ฐานเศรษฐกิจชั้นนําของอาเซียน” 5) ทิศทางการพัฒนาภาคใต้ “ภาคใต้เป็นเมืองท่องเที่ยวผักผ่อนตากอากาศระดับโลก เป็นศูนย์กลางผลิตภัณฑ์ยางพาราและปาล์มน้ํามันของประเทศ และเมืองเศรษฐกิจเชื่อมโยงการค้าการลงทุนกับภูมิภาคอื่นของโลก” และ6) ทิศทางการพัฒนาภาคใต้ชายแดน เป็น “แหล่งผลิตภาคเกษตรและอุตสาหกรรมเกษตรแปรรูปที่สําคัญของประเทศ และเป็นเมืองชายแดนเชื่อมโยงการค้าและการท่องเที่ยวกับพื้นที่ภาคใต้และการพัฒนาเศรษฐกิจของมาเลเซียและสิงคโปร์ เป็นต้น
ทั้งนี้ นายกรัฐมนตรี ได้ขอความร่วมมือกับผู้ทรงคุณวุฒิ ที่มาจากทุกภาคส่วนและผู้ที่เกี่ยวข้องได้ร่วมกันพิจารณาหาแนวทางแก้ไขปัญหาความยากจนของประชาชนในพื้นที่ และปัญหาหนี้สินเกษตรกร ตลอดจนราคาพืชผลทางการเกษตร เช่น ข้าว อ้อย น้ําตาล ฯลฯ เพื่อให้การแก้ปัญหาดังกล่าวเกิดความยั่งยืนอย่างแท้จริง
--------------------------
กลุ่มประชาสัมพันธ์และเผยแพร่ สํานักโฆษก